title: 2014/371/PESK: Deċiżjoni tal-Kumitat Politiku u ta' Sigurtà EULEX KOSOVO/1/2014 tas- 17 ta' Ġunju 2014 li testendi l-mandat tal-Kap ta' Missjoni tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
               20.6.2014

               MT

               Il-Ġurnal Uffiċjali tal-Unjoni Ewropea

               L 180/17

         DEĊIŻJONI TAL-KUMITAT POLITIKU U TA' SIGURTÀ EULEX KOSOVO/1/2014
   tas-17 ta' Ġunju 2014
   li testendi l-mandat tal-Kap ta' Missjoni tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

      (2014/371/PESK)

   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/124/PESK tal-4 ta' Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (1), u b'mod partikolari l-Artikolu 12(2) tagħha,
   Billi:

               (1)

               Skont l-Artikolu 12(2) tal-Azzjoni Konġunta 2008/124/PESK, il-Kumitat Politiku u ta' Sigurtà (KPS) huwa awtorizzat, f'konformità mal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita l-kontroll politiku u d-direzzjoni strateġika tal- EULEX KOSOVO, inkluża d-deċiżjoni tal-ħatra ta' Kap ta' Missjoni.

               (2)

               Fl-4 ta' Diċembru 2012, il-KPS adotta d-Deċiżjoni EULEX KOSOVO/3/2012 (2), li taħtar l-Ambaxxatur Bernd BORCHARDT bħala Kap ta' Missjoni ta' EULEX KOSOVO għall-perijodu mill-1 ta' Frar 2013 sal-14 ta' Ġunju 2014.

               (3)

               Fit-12 ta' Ġunju 2014, il-Kunsill adotta d-Deċiżjoni 2014/349/PESK (3) li temenda l-Azzjoni Konġunta 2008/124/PESK u li testendi t-tul ta' żmien ta' EULEX KOSOVO sal-14 ta' Ġunju 2016.

               (4)

               Fit-13 ta' Ġunju 2014, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona l-estensjoni tal-mandat tal-Ambaxxatur Bernd BORCHARDT bħala Kap ta' Missjoni ta' EULEX KOSOVO sal-14 ta' Ottubru 2014,

         ADOTTA DIN ID-DEĊIŻJONI:
   Artikolu 1
   Il-mandat tal-Ambaxxatur Bernd BORCHARDT bħala Kap ta' Missjoni tal-Missjoni tal-EULEX KOSOVO huwa b'dan estiż sal-14 ta' Ottubru 2014.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-15 ta' Ġunju 2014.

      Magħmul fi Brussell, is-17 ta' Ġunju 2014.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 42, 16.2.2008, p. 92.

      (2)  Id-Deċiżjoni tal-Kumitat Politiku u ta' Sigurtà EULEX KOSOVO/3/2012 tal-4 ta' Diċembru 2012 dwar il-ħatra tal-Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (ĠU L 334, 6.12.2012, p. 46).

      (3)  ĠU L 174, 13.6.2014, p. 42.


title: Id-Deċiżjoni Nru 146 ta' l-10 ta'Ottubru 1990 dwar l-interpretazzjoni ta' l-Artikolu 94(9) tar-Regolament (KEE) Nru 1408/71

text:
Avviż Legali Importanti

|

31991D0424

Official Journal L 235 , 23/08/1991 P. 0009 - 0020 Finnish special edition: Chapter 5 Volume 5 P. 0081  Swedish special edition: Chapter 5 Volume 5 P. 0081

		Id-Deċiżjoni Nru 146ta' l-10 ta'Ottubru 1990dwar l-interpretazzjoni ta' l-Artikolu 94(9) tar-Regolament (KEE) Nru 1408/71(91/424/KEE)IL-KUMMISSJONI AMMINISTRATTIVA TAL-KOMUITAJIET EWROPEJ DWAR IS-SIGURTÀ SOĊJALI GĦALL-ĦADDIEMA LI JMORRU JAĦDMU PAJJIZ IEĦOR,Wara li kkunsidrat l-Artikolu 81(a) tar-Regolament tal-Kunsill (KEE) Nru 1408/71 ta' l-14 ta' Ġunju 1971 dwar l-applikazzjoni ta' skemi għas-sigurtà soċjali għall-persuni impjegati, għall-persuni li jaħdmu għal rashom u għall-membri tal-familja tagħhom li jiċċaqalqu fi ħdan il-Komunità, li taħtha hija responsabbli mit-trattar tal-mistoqsijiet amministrattivi kollha u għall-mistoqsijiet ta' interpretazzjoni li jinqalgħu mid-disposizzjonijiet tar-Regolament (KEE) Nru 1408/71 u mir-Regolamenti sussegwenti,Wara li kkunsidrat l-Artikolu 2(1) tar-Regolament tal-Kunsill (KEE) Nru 574/72 tal-21 ta' Marzu 1972 li taħtha l-Kummissjoni hija responsabbli mit-tħejjija ta' mudelli ta' ċertifikati, stqarrijiet iċċertifikati, dikjarazzjonijiet, applikazzjonijiet u dokumenti oħrajn għall-applikazzjoni tar-Regolamenti,Wara li kkunsidrat r-Regolament tal-Kunsill (KEE) Nru 3427/9 tat-30 t'Ottubru 1989 li jintroduċu soluzzjoni uniformi għall-Istati Membri kollha għall-problema ta' ħlas ta' benefiċċju tal-familja lill-membri tal-familja li ma jkunux joqgħodu fit-territorju ta' l-Istat kompetenti,Wara li kkunsidrat l-Artikolu 94 (9), kif emendat mill-insemmi Regolament, li minn naħa waħda jipprovdi illi s-sussidju tal-familja meħuda minn impjegati li jkunu jaħdmu fi Franza fir-rigward tal-membri tal-familja tagħhom li fid-data tal-15 ta' Novembru 1989 kienu joqgħodu fi Stat Membru ieħor għandhom jibqgħu jiġu mħallsa bir-rati, fil-limiti u skond il-proċeduri applikabbli fid-data sakemm l-ammont tagħhom jeċċedi lil dak ta' benefiċċji li għandhom ikunu dovuti mid-data tas-16 ta' Novembru 1989 u sakemm il-persuni kkonċernati huma suġġetti għall-leġislazzjoni Franċiża, u minn naħa l-oħra jipprovdu illi l-Kummissjoni Amministrattiva għandha tagħti opinjoni fuq il-proċedura biex jiġi mplimentat dan il-paragrafu, u b'mod partikolari l-qsim ta' l-ispiża ta' dawn l-allowances,Billi huwa importanti li jiġi definit b'mod eżatt l-iskop ta' l-Artikolu 94(9) u l-kondizzjonijiet ta' l-applikazzjoniji tiegħu;Billi hu meħtieġ li jiġi stipulat il-proċedura tas-sussidju, fir-rigward tar-responsabilitajiet ta' l-istituzzjonijiet konċernati, il-paragun bejn l-ammont tas-sussidju tal-familja (ammont garantit) u dawk tal-benefiċċji tal-familja Franċiżi, il-pagament, fejn hu xieraq, ta' suppliment ugwali għad-differenza bejn dawn iż-żewġ ammonti, u l-qsim ta' l-ispiża ta' dawn l-allowances bejn l-istituzzjonijiet konċernati;Billi, barra minn dan, hu meħtieġ li jkunu speċifikat r-rata ta' bidla ta' flus kurrenti li ser ikunu wżati għall-paragun imsemmi qabel;Billi żewġ mudelli ta' formoli speċifiċi għandhom jiġu magħmula, waħda li tiċċertifika il-ħlas ta' allowances tal-familja għall-Novembru 1989 u l-oħra li tiċċertifika il-kontinwazzjoni jew it-tmiem tal-ħlas ta' l-allowances tal-familja konformi ma' l-Artikolu 94(9);Billi l-lingwa li biha l-formoli jkunu ser joħorġu ġiet stabbilita bir-Rakkomandazzjoni Nru 15 tal-Kummissjoni Amministrattiva;Billi, finalment, il-limiti taż-żmien applikabbli ghall-eżerċizzju tad-dritt li tirċievi ammont garantit ta' allowances tal-familja għandu jkun determinat;Filwaqt li jaġixxu skond il-kondizzjonijiet imniżżla fl-Artikolu 80(3) tar-Regolament (KEE) Nru 1408/71,IDDEĊIDIET KIF ĠEJ:1. (a) Il-disposizzjonijiet ta' l-Artikolu 94 (9) tar-Regolament (KEE) Nru 1408/71 għandhom ikunu applikabbli jekk fil-15 ta' Novembru 1989 persuna impjegata suġġetta għal-leġislazzjoni Franċiża tkun irċeviet is-sussidju tal-familja kif jipprovdi għalihom l-Artikolu 73(2) ta' qabel għall-membri tal-familja tiegħu li jkunu joqgħodu fi Stat Membru ieħor; huma m'għandhomx ikunu applikabbli jekk id-dritt għall-benefiċċji tal-familja jkun ġie akkwistat fl-Istat ta' residenza fil-15 ta' Novembru 1989; huma jieqfu b'mod permanenti milli jkunu applikabbli jekk sussegwentement id-dritt għall-benefiċċji tal-familja jkunu akkwistat fl-Istat ta' residenza.Barra minn dan, l-allowances tal-familja li persuna impjegata fi Franza tirċievi fil-15 ta' Novembru 1989 ghall-membri tal-familja tagħha li jkunu joqgħodu fi Stat Membru ieħor għandhom jibqgħu jiġu pprovduti b'komformità mad-disposizzjonijiet ta' l-Artikolu 94(9) sakemm il-membri tal-familja jkunu għadhom joqgħodu fit-territorju ta' dak l-Istat Membru l-ieħor.(b) L-allowances tal-familja li għalihom hemm referenza fl-Artikolu 94(9) tar-Regolament (KEE) Nru 1408/71 għandhom ikunu dawk li kienu pprovduti b'mod effettiv lill-persuna impjegata f'Novembru 1989 ghall-membri tal-familja tiegħu li jikkwalifikaw għal dawn l-allowances. L-ammont ta' dawn l-allowances għandu jikkostitwixxi l-ammont garantit.Il-benefiċċji tal-familja li għalihom hemm referenza fl-Artikolu msemmi għandhom ikunu l-benefiċċji ta' familja Franċiżi dovuti lill-persuna impjegata mis-16 ta' Novembru 1989.(ċ) Jekk għal xahrejn konsekuttivi l-ammont ta' benefiċċji ta' familja Franċiża, ħlief għal dawk imħallsa bħala ħlas ta' darba biss (dawn mhux qed ikunu meqjusa għall-għan ta' paragun) hu aktar għoli minn jew ugwali għall-ammont garantit għall-għoti ta' xahar, id-dritt għal dak l-ammont għandu jiġi rtirat b'mod permanenti.Fir-rigward tal-kondizzjoni, kif imniżżla fl-Artikolu 94(9), tal-persuna konċernata li tibqa' suġġetta għal-legislazzjoni Franċiża, m'għandux jingħata każ ta' waqfien fix-xogħol ta' anqas minn xahar wieħed jew perjodi ta' sospensjoni ta' xogħol minħabba mard, maternità, inċidenti fuq il-post tax-xogħol, mard kkawżat mix-xogħol jew qgħad, mar-riċeviment kontinwu ta' ħlas jew riċeviment ta' benefiċċji li jikkorrispondu taħt il-leġislazzjoni Franċiża, ħlief għall-pensjonijiet u annwalitajiet jew minħabba frank imħallas, strajk jew għeluq barra mix-xogħol.(d) L-ammont garantit għandu jkun stabbilit definitivament. B'mod partikolari, huwa ma jistax ikun sussegwentement rivalutat kemm minħabba f'bidla fir-rata ta' allowances għall-familja pprovduti lilhom bil-leġislazzjoni ta' l-Istat Membru li fit-territorju tiegħu kienu joqgħodu l-membri tal-familja fil-15 ta' Novembru 1989, jew minħabba żjieda fin-numru ta' membri tal-familja.Madanakollu, fil-każ ta' tnaqqis sussegwenti fin-numru ta' membri tal-familja skond Artikolu 94(9) fl-Istat Membru ta' residenza, l-ammont garantit għandu jiġi kkalkulat mill-ġdid b'referenza għan-numru li jibqa' ta' membri tal-familja, bir-rata u fil-limiti applikabbli fil-15 ta' Novembru 1989 fit-territorju ta' l-imsemmi Stat Membru.2. (a) Biex ikun possibbli għall-istituzzjoni kompetenti Franċiża li tiddetermina jekk id-disposizzjonijiet fl-Artikolu 94(9) għandhomx ikunu applikati, l-istituzzjoni tal-post li fih fil-15 ta' Novembru 1989 kienu joqogħdu l-membri tal-familja, għandha, fuq talba tal-persuni kkonċernati jew ta' l-istituzzjoni Franċiża toħroġ stqarrija li tiċċertifika jekk l-allowances tal-familja kienu jew ma kienux rejalment ipprovduti għax-xahar ta' Novembru 1989, bi qbil mal-mudell ta' formula E 412 F stipulata hawn taħt.Jekk is-sussidju tal-familja kienu pprovduti, l-istituzzjoni tal-post ta' residenza għandha fuq l-istqarrija ċċertifikata tispeċifika il-membri tal-familja li għalihom kienu pprovduti kif ukoll l-ammont ta' allowances, għal kull membru tal-familja jew għall-familja kollha kemm hi, bi qbil mad-disposizzjonijiet tal-leġislazzjoni applikata.L-imsemmija stqarrija ċċertifikata għandha wkoll tispeċifika jekk il-mara tal-persuna impjegata jew il-persuna li għaliha kienu pprovduti l-allowances tal-familja komplietx xogħol f'Novembru 1989 jew attività meqjusa hekk bi qbil mad-Deċiżjoni Nru 199.(b) Ma' l-irċevuta ta' din l-istqarrija ċċertifikata, l-istituzzjoni kompetenti Franċiża, għandha, fejn xieraq, tikkompara l-ammont ta' benefiċċji tal-familja li għalihom hemm referenza fit-tieni sentenza ta' paragrafu 1 (b) ma' l-ammont garantit.Jekk l-ammont tal-benefiċċji tal-familja hu aktar għoli minn jew ugwali għall-ammont garantit, il-benefiċċji biss għandhom jiġu pprovduti mill-istituzzjoni kompetenti.Jekk l-ammont tal-benefiċċji tal-familja hu anqas mill-ammont garantit, il-benefiċċji għandhom jiġu pprovduti mill-istituzzjoni kompetenti Franċiża u suppliment ugwali għad-differenza bejn l-ammont garantit u dawn il-benefiċċji għandu jiġi pprovdut mill-istituzzjoni tal-post ta' residenza.Jekk l-ammont tal-benefiċċji ta' familja Franċiża hu xejn, is-suppliment ipprovdut mill-istituzzjoni tal-post ta' residenza għandu jkunu ugwali ma' l-ammont garantit.(ċ) Sabiex isir il-paragun li għalih hemm referenza fis-subparagrafu ta' qabel, l-istituzzjoni kompetenti Franċiża għandha tikkonverti fi flus tagħha l-ammont garantit, billi tuża r-rata tal-kambju pprovduta fl-Artikolu 107(1) tar-Regolament (KEE) Nru 574/72. Ir-rata tal-kambju li trid tingħata konsiderazzjoni għandha tkun ir-rata applikabbli fis-16 ta' Novembru 1989.3. (a) Fejn suppliment diverenzjali għandu jkun ipprovdut, l-istituzzjoni kompetenti Franċiża għandha kull xahar tibgħat lill-istituzzjoni tal-post ta' residenza ċertifikat dwar it-tkomplija jew it-tmiem ta' l-għotja ta' allowances tal-familja, bi qbil mal-formola mudell E 413 F kif riprodotta hawn isfel.Ma' l-irċevuta ta'dan iċ-ċertifikat, l-istituzzjoni tal-post ta' residenza għandha tipprovdi s-suppliment ugwali għad-differenza bejn l-ammont garantit u l-ekwivalenti fil-flus tagħha, fir-rata tal-kambju fil-jum tal-paragun, ta' l-ammont ta' benefiċċji tal-familja Franċiżi.(b) Jekk il-legislazzjoni applikata mill-istituzzjoni tal-post ta' residenza tipprovdi illi l-benefiċċji tal-familja għandhom ikunu pprovduti f'intervalli differenti minn intervalli ta' kull xahar, l-imsemmija istituzzjoni tista' tipprovdi s-suppliment tad-differenza bi qbil ma' dawn l-intervalli l-oħrajn.(ċ) Jekk il-persuna kkonċernata ma tibqax tibbenifika mid-disposizzjonijiet ta' l-Artikolu 94(9), l-istituzzjoni kompetenti Franċiża għandha tuża ċ-ċertifikat li għalik hemm referenza fis-subparagrafi ta' qabel biex tinnotifika lill-istituzzjoni tal-post ta' residenza bit-terminazzjoni permanenti għad-dritt f'ammont garantit.4. L-awtoritajiet kompetenti ta' l-Istati Membri għandhom jagħmlu l-formoli li għalihom kemm referenza fil-paragrafi 2 (a) u 3 (a) disponibbli għall-istituzzjonijiet kompetenti konċernati. Dawn il-formoli għandhom ikunu disponibbli fil-lingwi uffiċjali tal-Komunità u għandhom ikunu magħmula b'tali mod illi l-verżjonijiet differenti huma perfettament sopraposizzjonabbli biex jagħmluha possibli li kull persuna konċernata tirċievi l-formoli fil-lingwa tagħha.5. Jekk issir kalkulazzjoni mill-ġdid ta' l-ammont garantit, bi qbil mal-kondizzjonijiet imniżżla fit-tielet sentenza ta' paragrafu 1(d), l-istituzzjoni tal-post ta' residenza għandha terġa toħroġ iċ-ċertifikat li għalih hemm referenza fil-paragrafu 2 (a). L-istituzzjoni kompetenti Franċiża għandha mbagħad tagħmel paragun ġdid kif indikat fis-subparagrafi 2(b) u (ċ).6. L-ispiża ta' l-allowances li jikkostitwixxi l-ammont garantit bl-Artikolu 94(9) tar-Regolament (KEE) Nru 1408/71 għandha tkun imqassma kif ġej:- l-istituzzjoni kompetenti Franċiża għandha ġġorr l-ispejjeż ta' dawn l-allowances sa l-ammont totali tal-benefiċċji tal-familja Franċiża li kienu pprovduti lill-persuna impjegata għall-membri tal-familja tiegħu li joqogħdu fi Stat Membru ieħor,- l-istituzzjoni tal-post ta' residenza tal-membri tal-familja għandha ġġorr l-ispejjeż tad-differenza bejn l-ammont garantit u l-ammont ta' dawn il-benefiċċji tal-familja.Madanakollu, Franza u Stat Membru ieħor jew l-awtoritajiet kompetenti tagħhom jistgħu jaqblu fuq arranġamenti ta' qsim ta' spejjeż u għandhom jgħarrfu b'dan lill-Kummissjoni Amministrattiva.7. Għall-eżerċizzju tad-dritt, kif inhu rikonoxxut f'Artikolu 94(9), biex jingħata ammont garantit ta' allowances tal-familja, iż-żmien preskritt ta' sentejn kif provdut bil-leġislazzjoni Franċiża għandu jkun sospiż sad-data ta' l-applikazzjoni ta' din id-Deċiżjoni u għandu japplika biss b'effet mill-imsemmija data.8. Din id-deċiżjoni għandha tkun applikabbli mill-ewwel jum tax-xahar li jiġi wara l-pubblikazzjoni fil-Ġurnal Uffiċjali tal-Komunitajiet Ewropej.Il-President tal-Kummissjoni AmministrattivaM. T. Ferraro--------------------------------------------------+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


Deċiżjoni tal-Kummissjoni - Trasferiment ’‘il quddiem ta’ approprjazzjonijiet differenzjati mill-2005 għall-2006


title: 2008/536/KE: Deċiżjoni tal-Parlament Ewropew ta' l- 24 ta' April 2007 dwar l-egħluq tal-kontijiet ta' l-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/180

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar l-egħluq tal-kontijiet ta' l-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2005
   (2008/536/KE)
   IL-PARLAMENT EWROPEW,
   wara li kkunsidra l-kontijiet annwali finali ta' l-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet annwali finali ta' l-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2005, flimkien mat-tweġibiet ta' l-Aġenzija (2),
   wara li kkunsidra r-rakkomandazzjoni tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u b'mod partikulari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament (KE) Nru 460/2004 tal-Parlament Ewropew u tal-Kunsill ta' l-10 ta' Marzu 2004 li jistabbilixxi Aġenzija Ewropea dwar is-Sigurtà tan-Networks u l-Informazzjoni (4), u b'mod partikolari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit (A6-0102/2007),

               1.

               Jinnota li l-kontijiet annwali finali ta' l-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2005 huma kif ġejjin:
               Kont ta' dħul u nfiq għas-sena finanzjarja 2005
                      (6)

               Figuri għall-2005 biss minħabba l-fatt li hija Aġenzija li għadha kif ġiet maħluqa.

                           (f'EUR 1000)

                           2005

                              Dħul

                           Sussidji tal-Kummissjoni

                           4 400

                           Dħul assenjat

                           Dħul mixxellanju

                              Dħul totali (a)

                              4 400

                              Infiq baġitarju għas-sena finanzjarja

                              Staff – Titolu I tal-baġit

                           Ħlasijiet

                           -1 490

                           Approprjazzjonijiet trasportati ('carried over')

                           -257

                              Amministrazzjoni – Titolu II tal-baġit

                           Ħlasijiet

                           -453

                           Approprjazzjonijiet trasportati ('carried over')

                           -1 065

                              Attivitajiet operattivi – Titolu III tal-baġit (minbarra dħul assenjat)

                           Ħlas kontra approprjazzjonijiet ta' ħlas għas-sena finanzjarja

                           -196

                           Ħlas kontra impenji pendenti fil-31.12.2003

                           Approprjazzjonijiet trasportati ('carried over')

                           -790

                              Dħul assenjat (PHARE u pajjiżi terzi)

                           Ħlasijiet

                           Approprjazzjonijiet trasportati ('carried over')

                              Nefqa totali (b)

                              -4 251

                              Riżultat ('outturn') għas-sena finanzjarja (a-b)

                              149

                              Bilanċ trasferit mis-sena finanzjarja preċedenti

                              Approprjazzjonijiet N-1 trasportati u kkanċellati (Titolu I u II mhux differenzjati)

                              Newtralizzazzjoni ta' trasportazzjoni N-1 għal Titolu III konness ma' bidla għal

                              Ammonti mis-sena finanzjarja preċedenti li jridu jintużaw mill-ġdid jew li ma ntużawx

                              Rifużjonijiet lill-Kummissjoni

                              Differenzi tar-rata tal-kambju

                              Bilanċ għas-sena finanzjarja

                              149

                              Sors: Informazzjoni provduta mill-Aġenzija – Din it-tabella tiġbor fil-qosor id-data provduta mill-Aġenzija fil-kontijiet annwali tagħha.

               2.

               Japprova l-għeluq tal-kontijiet ta' l-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2005;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur ta' l-Aġenzija Ewropea dwar is-Sigurtà tan-Networks u l-Informazzjoni, lill-Kunsill, lill-Kummissjoni u lill-Qorti ta' l-Awdituri, u biex jiżgura li tiġi ppubblikata fil-Ġurnal Uffiċjali ta' l-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 16.

      (2)  ĠU C 312, 19.12.2006, p. 1.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 77, 13.3.2004, p. 1.

      (5)  ĠU L 357, 31.12.2002, p. 72.

      (6)  Dawn huma biss figuri għall-2005 dovut għall-fatt li din hi Aġenzija ġdida.


title: 2013/3/UE: Deċiżjoni tal-Kunsill tal- 20 ta’ Diċembru 2012 dwar it-tnedija ta’ skambju awtomatizzat ta’ data fir-rigward ta’ data dwar id-DNA fil-Polonja

text:
               8.1.2013

               MT

               Il-Ġurnal Uffiċjali tal-Unjoni Ewropea

               L 3/5

         DEĊIŻJONI TAL-KUNSILL
   tal-20 ta’ Diċembru 2012
   dwar it-tnedija ta’ skambju awtomatizzat ta’ data fir-rigward ta’ data dwar id-DNA fil-Polonja
   (2013/3/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), u b’mod partikolari l-Artikolu 2(3) u l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI (2), u b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Taħt il-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, korpi, uffiċċji u aġenziji tal-Unjoni adottati qabel id-dħul fis-seħħ tat-Trattat ta’ Lisbona huma ppreservati sa meta dawk l-atti jiġu mħassra, annullati jew emendati fl-implimentazzjoni tat-Trattati.

               (2)

               Konsegwentement, l-Artikolu 25 tad-Deċiżjoni 2008/615/ĠAI huwa applikabbli u l-Kunsill irid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u prova pilota.

               (4)

               Il-Polonja informat lis-Segretarjat Ġenerali tal-Kunsill dwar il-fajls nazzjonali tal-analiżi tad-DNA li għalihom japplikaw l-Artikoli 2 sa 6 tad-Deċiżjoni 2008/615/ĠAI u l-kondizzjonijiet għal tiftix awtomatizzat kif imsemmi fl-Artikolu 3(1) ta’ dik id-Deċiżjoni f’konformità mal-Artikolu 36(2) ta’ dik id-Deċiżjoni.

               (5)

               Taħt il-punt 1.1 tal-Kapitolu 4 tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma rilevanti tal-Kunsill jikkonċerna kull wieħed mill-iskambji awtomatizzati ta’ data u għandu jiġi mwieġeb minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta’ data.

               (6)

               Il-Polonja lestiet il-kwestjonarju dwar il-protezzjoni tad-data u l-kwestjonarju dwar l-iskambju tad-data dwar id-DNA.

               (7)

               Saret b’suċċess prova pilota mill-Polonja mas-Slovakkja.

               (8)

               Saret żjara ta’ evalwazzjoni fil-Polonja u sar rapport dwar iż-żjara ta’ evalwazzjoni mill-iskwadra ta’ evalwazzjoni Slovakka li ntbagħat lill-Grupp ta’ Ħidma rilevanti tal-Kunsill.

               (9)

               Ġie ppreżentat lill-Kunsill rapport ta’ evalwazzjoni ġenerali, li jagħti sintesi tar-riżultati tal-kwestjonarju, taż-żjara ta’ evalwazzjoni u tal-prova pilota fir-rigward tal-iskambju tad-data dwar id-DNA,

         ADOTTA DIN ID-DEĊIŻJONI:
   Artikolu 1
   Għall-finijiet ta’ tiftix u paragunar awtomatizzati tad-data dwar id-DNA, il-Polonja implimentat b’mod sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tipprovdi data personali skont l-Artikoli 3 u 4 ta’ dik id-Deċiżjoni mill-jum tad-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-20 ta’ Diċembru 2012.

            Għall-Kunsill

            Il-President

         E. FLOURENTZOU

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: 2011/758/UE: Deċiżjoni tal-Parlament Ewropew tal- 25 ta’ Ottubru 2011 dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009

text:
               26.11.2011

               MT

               Il-Ġurnal Uffiċjali tal-Unjoni Ewropea

               L 313/27

         DEĊIŻJONI TAL-PARLAMENT EWROPEW
   tal-25 ta’ Ottubru 2011
   dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009
   (2011/758/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għall-Mediċini għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 – C7-0052/2011),
   wara li kkunsidra d-deċiżjoni tiegħu tal-10 ta’ Mejju 2011 (2) li tipposponi d-deċiżjoni ta’ kwittanza għas-sena finanzjarja 2009, kif ukoll it-tweġibiet tad-Direttur Eżekuttiv tal-Aġenzija Ewropea għall-Mediċini,
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,
   wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (4) li jistabbilixxi l-Aġenzija Ewropea għall-Mediċini, u b’mod partikolari l-Artikolu 68 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,
   wara li kkunsidra l-ittra tal-President tal-Bord Amministrattiv tal-Aġenzija lill-President tal-Kumitat għall-Kontroll tal-Baġit tal-Parlament Ewropew tas-17 ta’ Ġunju 2011 (EMA/441533/2011),
   wara li kkunsidra t-tweġibiet tal-Aġenzija għar-riżoluzzjoni tal-Parlament tal-10 ta’ Mejju 2011 (6) li takkumpanja d-deċiżjoni msemmija hawn fuq dwar il-kwittanza għas-sena finanzjarja 2009,
   wara li kkunsidra r-Rapporti ta’ Verifika Interna Annwali għall-2009, l-2008 u l-2007 tas-Servizz tal-Awditjar Intern (IAS) tal-Kummissjoni fir-rigward tal-Aġenzija,
   wara li kkunsidra r-rapport ta’ segwitu finali dwar l-awditjar tal-2009, 2008 u 2006 tal-IAS dwar l-Aġenzija,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra t-tieni rapport tal-Kumitat għall-Kontroll tal-Baġit (A7-0329/2011),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Mediċini għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Aġenzija Ewropea għall-Mediċini, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (Serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 28.

      (2)  ĠU L 250, 27.9.2011, p. 173.

      (3)  ĠU L 248, 16.9.2002, p. 1.

      (4)  ĠU L 136, 30.4.2004, p. 1.

      (5)  ĠU L 357, 31.12.2002, p. 72.

      (6)  ĠU L 250, 27.9.2011, p. 174.
    ---documentbreak---

               26.11.2011

               MT

               Il-Ġurnal Uffiċjali tal-Unjoni Ewropea

               L 313/29

         RIŻOLUZZJONI TAL-PARLAMENT EWROPEW
   tal-25 ta’ Ottubru 2011
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għall-Mediċini għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 – C7-0052/2011),
   wara li kkunsidra d-deċiżjoni tiegħu tal-10 ta’ Mejju 2011 (2) li tipposponi d-deċiżjoni ta’ kwittanza għas-sena finanzjarja 2009, kif ukoll it-tweġibiet tad-Direttur Eżekuttiv tal-Aġenzija Ewropea għall-Mediċini,
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,
   wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (4) li jistabbilixxi l-Aġenzija Ewropea għall-Mediċini, u b’mod partikolari l-Artikolu 68 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,
   wara li kkunsidra l-ittra tal-President tal-Bord Amministrattiv tal-Aġenzija lill-President tal-Kumitat għall-Kontroll tal-Baġit tal-Parlament Ewropew tas-17 ta’ Ġunju 2011 (EMA/441533/2011),
   wara li kkunsidra t-tweġibiet tal-Aġenzija għar-riżoluzzjoni tal-Parlament tal-10 ta’ Mejju 2011 (6) li takkumpanja d-deċiżjoni msemmija hawn fuq dwar il-kwittanza għas-sena finanzjarja 2009,
   wara li kkunsidra r-Rapporti ta’ Verifika Interna Annwali għall-2009, l-2008 u l-2007 tas-Servizz tal-Awditjar Intern (IAS) tal-Kummissjoni fir-rigward tal-Aġenzija,
   wara li kkunsidra r-rapport ta’ segwitu finali dwar l-awditjar tal-2009, 2008 u 2006 tal-IAS dwar l-Aġenzija,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra t-tieni rapport tal-Kumitat għall-Kontroll tal-Baġit (A7-0329/2011),

               A.

               billi fir-rapport tagħha dwar il-kontijiet annwali tal-Aġenzija Ewropea għall-Mediċini għas-sena finanzjarja 2009, il-Qorti tal-Awdituri esprimiet riżervi fl-opinjoni tagħha dwar il-legalità u r-regolarità tat-tranżazzjonijiet sottostanti,

               B.

               billi fid-Deċiżjoni hawn fuq imsemmija tal-10 ta’ Mejju 2011 il-Parlament iddeċieda li jipposponi d-deċiżjoni tiegħu dwar l-għoti tal-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2009,

               C.

               billi l-baġit tal-Aġenzija għall-2009 kien ta’ EUR 194 000 000, li kien żieda ta’ 6.28 % fuq is-sena finanzjarja 2008,

               D.

               billi l-baġit tal-Aġenzija hu ffinanzjat kemm mill-baġit annwali tal-Unjoni, li jirrappreżenta 18.52 % mid-dħul totali tal-2009, u aktar u aktar, minn imposti mħallsa minn kumpaniji farmaċewtiċi għal servizzi li jistgħu jkunu mifruxa fuq aktar minn sena finanzjarja waħda, u billi konsegwentement, il-kontribut ġenerali tal-Unjoni naqas b’9.2 % bejn l-2008 u l-2009,

               E.

               billi l-awtorità ta’ kwittanza rċeviet tweġibiet mill-Aġenzija wara r-riżoluzzjoni tal-10 ta’ Mejju 2011 hawn fuq imsemmija tal-Parlament,

               F.

               billi fit-tweġibiet tagħha lill-Parlament, l-Aġenzija aġġornat lill-awtorità ta’ kwittanza dwar il-livell ta’ implimentazzjoni tar-rakkomandazzjonijiet tal-IAS, filwaqt li ddikjarat li:

                           —

                           mill-verifika tal-IAS tal-2009 dwar il-Ġestjoni tar-Riżorsi Umani, waħda mit-tliet rakkomandazzjonijiet “importanti ħafna” issa ġiet implimentata u t-tnejn l-oħra qed jitwettqu bħalissa,

                           —

                           mill-verifika tal-IAS tal-2008 dwar il-proċeduri amministrattivi ta’ għażla għall-forniment lill-Aġenzija ta’ valutazzjoni xjentifika ta’ mediċini għall-użu mill-bniedem, ir-rakkomandazzjoni “kritika” u rakkomandazzjoni “importanti ħafna” (il-ġestjoni tal-kunflitti ta’ interessi tal-persunal u linji gwida speċifiċi) tniżżlu rispettivament għal “importanti ħafna” u “importanti”, filwaqt li tliet rakkomandazzjonijiet “importanti ħafna” issa ġew implimentati,

                           —

                           mill-verifika tal-IAS tal-2005 dwar l-implimentazzjoni tal-Istandards ta’ Kontroll Intern (ICS), waħda miż-żewġ rakkomandazzjonijiet “importanti ħafna” issa ġiet implimentata,

      Valutazzjoni Ġenerali

               1.

               Jirrikonoxxi li rċieva ittra mill-President tal-Bord Amministrattiv tal-Aġenzija bid-data tas-17 ta’ Ġunju 2011 li fiha jingħad li l-Aġenzija ħadet azzjonijiet biex tindirizza n-nuqqasijiet tal-2009; jieħu nota wkoll tad-dokumenti u l-annessi li rċieva mill-Aġenzija bi tweġiba għar-riżoluzzjoni tal-Parlament tal-10 ta’ Mejju 2011 hawn fuq imsemmija; jirrikonoxxi wkoll li rċieva ittra tal-Aġent Direttur Eżekuttiv tal-Aġenzija tal-10 ta’ Awwissu 2011, wara l-mistoqsijiet li tqajmu waqt id-dibattitu dwar il-kwittanza lill-Aġenzija għall-2009 fil-laqgħa tal-Kumitat tal-Parlament għall-Kontroll tal-Baġit tat-13 ta’ Lulju 2011; jiddispjaċih, madankollu, li mhux l-informazzjoni mitluba kollha kienet ippreżentata;

               2.

               Jinnota, madankollu, li l-Aġenzija għandha tkompli tinforma kull tliet xhur lill-awtorità ta’ kwittanza dwar ir-riżultati tal-azzjonijiet mitluba mill-awtorità ta’ kwittanza;

               3.

               Jenfasizza li l-awtorità ta’ kwittanza għandha tkompli tissorvelja b’attenzjoni waqt il-proċeduri ta’ kwittanza li ġejjin il-livell ta’ implimentazzjoni tal-miżuri meħuda biex jindirizzaw id-dgħufijiet serji tal-Aġenzija żvelati mir-rapporti kemm mill-Qorti tal-Awdituri kif ukoll mill-IAS; jistenna, għalhekk, li l-Aġenzija għandha tinforma lill-awtorità ta’ kwittanza dwar l-azzjonijiet implimentanti u r-riżultati tagħhom u tippreżenta d-dokumenti mitluba, speċjalment rigward il-kwistjonijiet li ġejjin:

                           a.

                           il-proċess tal-adozzjoni mill-Bord Amministrattiv tal-pjan ta’ azzjoni b’miżuri speċifiċi u kalendarju għall-implimentazzjoni biex jinstab rimedju għan-nuqqasijiet fil-proċeduri ta’ akkwist;

                           b.

                           il-verifikazzjoni dettaljata tal-użu effikaċi tal-proċeduri eżistenti rigward l-identifikazzjoni u l-ġestjoni tal-kunflitti ta’ interess għall-persunal u l-esperti tagħha;

                           c.

                           il-preżentazzjoni tar-rapporti tal-IAS skont ir-Regolament Finanzjarju;

      Kummenti Speċifiċi

      Proċeduri ta’ akkwist

               4.

               Jinnota l-informazzjoni li waslet rigward is-sistema ta’ kontroll li għandha l-għan li tevita jew li tidentifika fil-waqt l-iżbalji persistenti fil-proċeduri ta’ akkwist; jistenna li jirċievi l-pjan ta’ akkwist multiannwali; għalhekk, ifakkar lill-Aġenzija tkompli ttejjeb il-kwalità tas-sistema tagħha ta’ akkwist u biex tkun strettament konformi mar-rekwiżiti tar-regolamenti relevanti dwar l-akkwist pubbliku, sabiex tirretifika n-nuqqasijiet li indikathom il-Qorti tal-Awdituri;

               5.

               Jinnota l-bidu tal-azzjonijiet biex jiġi żviluppat pjan ta’ azzjoni dwar it-titjib tal-proċeduri ta’ akkwist; jistieden lill-Aġenzija tkompli għaddejja minnufih bl-adozzjoni ta’ pjan ta’ azzjoni biex issib rimedju għan-nuqqasijiet fil-proċeduri ta’ akkwist, partikolarment l-iżbalji fil-ġestjoni tal-proċeduri tal-għoti tal-kuntratti, billi tipprovdi aktar kontrolli rigorużi tekniċi u proċedurali, u biex konsegwentament tinforma lill-awtorità ta’ kwittanza;

               6.

               Ifakkar li fir-rapport annwali tagħha tal-2009, il-Qorti tal-Awdituri kienet iddikjarat li l-aġenzija ma wettqitx biżżejjed kontrolli biex timmitiga r-riskji ta’ żbalji f’numru ta’ proċeduri għall-akkwist ta’ kuntratti ta’ qafas kbar tal-IT; ifakkar ukoll li l-verifika wriet żbalji li affetwaw ir-regolarità ta’ dawn l-operazzjonijiet u li ffurmaw il-bażi għall-opinjoni mill-Qorti tal-Awdituri b’riżervi dwar il-legalità u r-regolarità tat-tranżazzjonijiet li fuqhom kienu bbażati l-kontijiet tal-Aġenzija;

      Approprjazzjonijiet ittrasferiti

               7.

               Jirrimarka li fir-rapport annwali tagħha dwar l-Aġenzija għall-2009, il-Qorti tal-Awdituri rrappurtat li madwar EUR 14 800 000 minn riport ta’ EUR 19 500 000 (38 % tal-impenji tal-Aġenzija għall-2009) kienu għal attivitajiet li kienu għadhom ma ġewx implimentati (jew, f’xi każijiet, beni li ma ngħatawx għal servizzi li jistgħu jkunu mifruxa fuq iktar minn sena finanzjarja waħda) fl-aħħar tas-sena; ifakkar għalhekk lill-Aġenzija biex tieħu azzjoni f’dan ir-rigward u jistenna b’ħerqa li jirċievi assigurazzjoni mill-Qorti tal-Awdituri dwar dan;

      Dħul minn ħlasijiet

               8.

               Jieħu nota tal-informazzjoni mill-Aġenzija li mill-1 ta’ Jannar 2011, l-Aġenzija introduċiet Sistema ta’ Ppjanar tar-Riżorsi tal-Impriża (ERP), fornita minn SAP, biex issib rimedju għad-dewmien kbir fl-ordnijiet ta’ rkupru; jieħu nota li b’din is-sistema l-ġdida l-Aġenzija ddaħħal id-data mis-sistemi operazzjonali attwali tagħha (pereżempju SIAMED) permezz ta’ pannell direttament fil-modulu finanzjarju SAP;

      Kuntratti ta’ kambju esteru

               9.

               Jirrikonoxxi l-impenn tal-Aġenzija li tillimita r-riskji tagħha dovuti għal varjazzjoni tar-rata tal-kambju u li mill-11 ta’ Ġunju 2010 rrevediet il-Politika tat-Teżor tagħha billi: stabbiliet kumitat ta’ konsultazzjoni intern biex jagħti pariri lill-uffiċjal kontabilist dwar strateġiji ta’ ħħeġġjar; llimitat l-iħħeġġjar għal 50 % tar-rekwiżit stmat; u billi żgurat li r-rati li jkunu jistgħu jinkisbu fis-suq ikunu l-istess bħar-rata tal-kosting tal-baġit jew jaqbżuhom;

      Il-ġestjoni tal-kunflitti ta’ interess

               10.

               Jieħu nota tat-tweġibiet tal-Aġenzija dwar il-konformità mal-Kodiċi ta’ Kondotta tagħha, permezz tal-istabbiliment ta’ prinċipji u gwida dwar l-indipendenza u l-kunfidenzjalità applikabbli għall-Bord Amministrattiv u għall-membri tal-kumitati, għall-esperti u għall-persunal tal-Aġenzija; konsegwentament jippretendi mill-Aġenzija li tivvaluta fid-dettall, qabel l-allokazzjoni ta’ mexxejja tat-timijiet tal-proġetti għall-prodotti, jekk l-interessi ddikjarati mill-membri tal-persunal jistgħux jinfluwenzaw l-imparzjalità u l-indipendenza tagħhom; jistenna li d-dokumenti tal-Aġenzija dwar il-kunflitti ta’ interess għandhom ikunu aġġornati;

               11.

               Jieħu nota tal-intenzjoni tal-Aġenzija li tapplika r-rakkomandazzjoni tal-IAS mill-verifika ta’ segwitu tiegħu tal-2010 billi tadotta approċċ ibbażat fuq ir-riskji u tiffoka l-kontrolli fuq persunal li jiddikjara l-interessi; jistieden lill-Aġenzija tinforma lill-awtorità ta’ kwittanza dwar l-iskeda ta’ żmien u dwar il-pjan biex tiġi applikata din ir-rakkomandazzjoni tal-IAS qabel tmiem l-2011;

               12.

               Jirrikonoxxi, madankollu, it-tweġiba tal-Aġenzija li fiha jingħad li m’hemm ebda oneru fuqha li titlob jew tissorvelja d-dikjarazzjoni annwali tal-interessi finanzjarji ta’ esperti responsabbli għall-valutazzjoni ta’ prodotti mediċinali, peress li dan huwa responsabilità tal-awtoritajiet kompetenti tal-Istati Membri (Artikolu 126b tad-Direttiva 2001/83/KE (7) kif emendata bid-Direttiva 2004/27/KE (8)); jitlob għalhekk lill-Kummissjoni biex tfakkar l-awtoritajiet rispettivi fl-Istati Membri dwar l-obbligi tagħhom f’din il-kwistjoni;

               13.

               Jenfasizza li mhix biss ir-reputazzjoni tal-Aġenzija li tista’ tiġi affettwata f’każijiet fejn il-valutazzjonijiet jistgħu jiġu kkontestati fuq il-bażi tal-possibilità ta’ kunflitti ta’ interess imma wkoll li kunflitti simili ta’ interess ma jiggarantixxux il-protezzjoni ottimali tas-saħħa taċ-ċittadini Ewropej;

               14.

               Jinnota li, mill-1 ta’ Lulju 2011, il-formola ġdida u elettronika tad-Dikjarazzjoni tal-Interessi (e-DOI) saret topera u l-esperti kollha ntalbu jimlew l-e-DOI l-ġdida u li l-e-DOIs tal-esperti kollha inklużi fil-bażi ta’ data tal-Esperti saru disponibbli għall-pubbliku fuq is-sit elettroniku tal-Aġenzija mit-30 ta’ Settembru 2011; jinnota wkoll li l-Memorandum ta’ Fehim bejn l-Aġenzija u kull Awtorità Kompetenti Nazzjonali dwar is-sorveljanza tal-livell xjentifiku u l-indipendenza tal-evalwazzjoni mwettqa mill-Awtorità Kompetenti Nazzjonali għal servizzi li għandhom jiġu pprovduti lill-Aġenzija sar effettiv mill-4 ta’ Lulju 2011;

               15.

               Jistieden lill-Aġenzija tinforma lill-awtorità ta’ kwittanza dwar azzjonijiet meħuda rigward kwistjonijiet relatati mal-konformità effettiva mal-Kodiċi ta’ Kondotta tagħha fir-rigward tal-ġestjoni tal-kunflitti ta’ interess;

               16.

               Jinsisti, imma jwissi wkoll lill-Aġenzija, li l-azzjonijiet kollha msemmija fir-rapporti rispettivi tal-awditjar, inkluż dak għas-sena 2010, għandhom ikunu implimentati għalkollox qabel il-bidu tal-proċedura ta’ kwittanza li jmiss;

      Il-ġestjoni tar-riżorsi umani

               17.

               Jieħu nota tat-tweġiba tal-Aġenzija li fiha jingħad li sewwiet in-nuqqasijiet identifikati mill-IAS għall-għażla tal-aġenti kuntrattwali u li bdew jitħaddmu istruzzjonijiet ta’ ħidma u mudelli riveduti u li l-persunal ingħata taħriġ speċifiku; konsegwentament jistieden lill-Aġenzija żżomm lill-awtorità ta’ kwittanza aġġornata dwar il-livell ta’ implimentazzjoni ta’ dawn l-azzjonijiet; jistenna b’ħerqa li r-rapport 2010 tal-Qorti tal-Awdituri jistabbilixxi jekk l-assigurazzjoni mill-Aġenzija hijiex fondata tajjeb;

               18.

               Jirreferi, fir-rigward tal-osservazzjonijiet l-oħra li qed jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzoni tiegħu tal-10 ta’ Mejju 2011 (9) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 28.

      (2)  ĠU L 250, 27.9.2011, p. 173.

      (3)  ĠU L 248, 16.9.2002, p. 1.

      (4)  ĠU L 136, 30.4.2004, p. 1.

      (5)  ĠU L 357, 31.12.2002, p. 72.

      (6)  ĠU L 250, 27.9.2011, p. 174.

      (7)  Id-Direttiva 2001/83/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem(ĠU L 311, 28.11.2001, p. 67).

      (8)  ĠU L 136, 30.4.2004, p. 34.

      (9)  ĠU L 250, 27.9.2011, p. 269.


title: Deċiżjoni tal-Kummissjoni (UE) 2016/835 tal-25 ta' Mejju 2016 dwar it-tiġdid tal-mandat tal-Grupp Ewropew dwar l-Etika fix-Xjenza u fit-Teknoloġiji l-Ġodda

text:
               27.5.2016

               MT

               Il-Ġurnal Uffiċjali tal-Unjoni Ewropea

               L 140/21

         DEĊIŻJONI TAL-KUMMISSJONI (UE) 2016/835
   tal-25 ta' Mejju 2016
   dwar it-tiġdid tal-mandat tal-Grupp Ewropew dwar l-Etika fix-Xjenza u fit-Teknoloġiji l-Ġodda
   IL-KUMMISSJONI EWROPEA,
   Wara li kkunsidrat it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Billi:

               (1)

               Il-valuri fundamentali tal-Unjoni huma minquxa fl-Artikolu 2 tat-Trattat dwar l-Unjoni Europea, u l-Artikolu 6 jikkonferixxi l-istess valur legali lill-Karta tad-Drittijiet Fundamentali daqs tat-Trattati u jistabbilixxi li d-drittijiet fundamentali għandhom jikkostitwixxu l-prinċipji ġenerali tal-leġiżlazzjoni tal-Unjoni.

               (2)

               Fl-20 ta' Novembru 1991, il-Kummissjoni Ewropea ddeċidiet li tinkorpora l-etika fil-proċess tat-teħid tad-deċiżjonijiet għall-politiki dwar l-iżvilupp tar-riċerka u tat-teknoloġija tal-Komunità bit-twaqqif ta' Grupp ta' Konsulenti dwar l-Implikazzjonijiet Etiċi tal-Bioteknoloġija (“GKIEB”).

               (3)

               Fis-16 ta' Diċembru 1997 il-Kummissjoni ddeċidiet li tissostitwixxi l-GKIEB bil-Grupp Ewropew dwar l-Etika fix-Xjenza u fit-Tekonoloġiji l-Ġodda (“GEE”) billi estendiet il-mandat tal-Grupp biex ikopri t-taqsimiet kollha tal-applikazzjoni tax-xjenza u t-teknoloġija. Wara dan, l-aktar tiġdid riċenti tal-mandat tal-GEE sar bid-Deċiżjoni tal-Kummissjoni 2010/1/UE (1). Issa wasal iż-żmien li jiġġedded il-mandat għal perjodu ta' ħames snin u b'hekk jiġu appuntati l-membri l-ġodda.

               (4)

               Il-GEE għandu l-inkarigu li jagħti gwida etika lill-Kummissjoni Ewropea, jew meta din titlobha, jew fuq l-inizjattiva tiegħu u bi ftehim mal-Kummissjoni. Il-Kummissjoni tista' tiġbed l-attenzjoni tal-GEE lejn kwistjonijiet li l-Parlament Ewropew u l-Kunsill iqisuhom ta' importanza etika kbira.

               (5)

               Għandhom jiġu stabbiliti r-regoli dwar l-iżvelar tal-informazzjoni mill-membri tal-grupp.

               (6)

               Id-dejta personali għandha tiġi pproċessata skont ir-Regolament (KE) Nru 45/2001 tal-Parlament Ewropew u tal-Kunsill (2).

               (7)

               Id-Deċiżjoni tal-Kummissjoni 2010/1/UE għandha titħassar,

         ADDOTTAT DIN ID-DEĊIŻJONI:
   Artikolu 1
   Mandat
   Il-mandat tal-Grupp Ewropew dwar l-Etika fix-Xjenza u fit-Tekonoloġiji l-Ġodda, minn hawn 'il quddiem “il-GEE”, jiġġedded għal ħames snin.
   Artikolu 2
   Inkarigu
   L-inkarigu tal-GEE għandu jkun li jagħti l-pariri lill-Kummissjoni dwar kwistjonijiet etiċi marbutin max-xjenzi u mat-teknoloġiji l-ġodda, u dwar l-implikazzjonijiet soċjali aktar wesgħin tal-avvanzi f'dawn l-oqsma, jew meta titolbu parir il-Kummissjoni jew fuq talba mill-president tiegħu bi qbil mas-servizzi tal-Kummissjoni. Għaldaqstant, il-Grupp għandu:

               (a)

               jidentifika, jiddefinixxi u jeżamina l-kwistjonijiet etiċi li jitqajmu mill-iżviluppi fix-xjenza u fit-teknoloġiji;

               (b)

               jipprovdi gwida, permezz ta' analiżijiet u rakkomandazzjonijiet orjentati lejn il-promozzjoni tat-tfassil tal-politiki etiċi tal-UE filwaqt li jqis il-Karta tad-Drittijiet Fundamentali tal-Unjoni Ewropea.

         Artikolu 3
   Konsultazzjoni
   Il-Kummissjoni tista' tikkonsulta lill-grupp dwar kwalunkwe kwistjoni fil-qasam imsemmi fl-Artikolu 2. F'dan il-kuntest, il-Kummissjoni tista' tiġbed l-attenzjoni tal-Grupp lejn kwistjonijiet li l-Parlament Ewropew u l-Kunsill iqisuhom ta' importanza etika kbira.
   Artikolu 4
   Sħubija — Ħatra
   1.   Il-GEE għandu jkollu sa 15-il membru. Il-membri għandhom ikunu kompetenti fil-qasam imsemmi fl-Artikolu 2.
   2.   Il-membri jagħtu s-servizz tagħhom f'kapaċità personali. Huma għandhom jagħtu l-pariri lill-Kummissjoni fl-interess tal-pubbliku u mingħajr ebda influwenza barranija. Il-membri għandhom jgħarrfu lill-Kummissjoni malli jkollhom ebda kunflitt ta' interess li jista' jikkomprometti l-imparzjalità tagħhom.
   3.   Il-membri se jiġu maħturin mill-President tal-Kummissjoni fuq proposta tal-Kummissarju responsabbli għar-Riċerka, ix-Xjenza u l-Innovazzjoni wara li jkunu rrispondew sejħa għall-espressjoni ta' interess biex jidħlu membri tal-GEE u li jkun sar il-proċess tal-għażla ssorveljat minn Kumitat tal-Identifikazzjoni, u bbażat fuq il-kriterji stipulati fil-paragrafi 4 u 6 ta' dan l-Artikolu.
   4.   Meta jkun qed jipproponi l-membri tal-GEE, il-Kumitat tal-Identifikazzjoni għandu kemm jista' jkun jipprova jiżgura livell għoli ta' għarfien espert u ta' pluraliżmu, bilanċ ġeografiku, u rappreżentanza bbilanċjata tal-għarfien u tal-oqsma ta' interess rilevanti, filwaqt li jqis il-kompiti speċifiċi tal-GEE, it-tip ta' għarfien espert li jkun meħtieġ, u t-tweġib għas-sejħa għall-espressjoni ta' interess. Il-GEE għandu jkun indipendenti, pluralistiku u multidixxiplinarju.
   5.   Kull membru tal-GEE għandu jinħatar għal perjodu ta' sentejn u nofs. Fi tmiem dan iż-żmien, il-ħatra tista' tiġġedded. Wara l-ewwel ħatra, membru jista' jinħatar mill-ġdid għall-massimu ta' darbtejn oħra.
   6.   Fl-għażla tal-kandidati li japplikaw biex jinħatru membri ta' dan il-Grupp, se jitqiesu l-fatturi u l-kriterji li ġejjin:

               (a)

               Il-kompożizzjoni tal-grupp trid tiżgura li dan ikun jista' jagħti pariri indipendenti u tal-ogħla kwalità, li jikkumbinaw l-għaqal u l-ħsieb orjentat lejn il-ġejjieni. Il-kredibbiltà tal-grupp għandha tinbena fuq il-bilanċ tal-kwalitajiet tal-irġiel u n-nisa li jiffurmawh, u dawn għandhom ilkoll flimkien jirriflettu l-firxa ta' perspettivi madwar l-Ewropa. Għandu jitqies b'mod strett il-bilanċ ta' nisa u rġiel fil-grupp, kif ukoll il-bilanċ tal-etajiet u tal-firxa ta' pajjiżi li jkunu ġejjin minnhom.

               (b)

               Il-Membri tal-grupp għandhom ikunu esperti magħrufin internazzjonalment, b'rekord ta' eċċellenza u esperjenza fil-livell Ewropew u dinji.

               (c)

               Il-Membri għandhom jirriflettu l-firxa wiesgħa tad-dixxiplini tal-mandat tal-grupp, f'dak li jikkonċerna l-filosofija u l-etika; ix-xjenzi naturali u soċjali; u l-liġi. Madankollu, ma għandhomx iqisu ruħhom bħala rappreżentanti ta' dixxiplina, perspettiva tad-dinja, jew linja ta' riċerka partikolari; għandu jkollhom perspettiva wiesgħa li b'mod kollettiv tirrifletti fehim tal-iżviluppi importanti li jkunu għaddejjin jew se jibdew, dawn jinkludu perspettivi interdixxiplinari, transdixxiplinari u multidixxiplinari, u fehim tal-ħtieġa ta' pariri etiċi fil-livell Ewropew.

               (d)

               Apparti milli jkollhom reputazzjonijiet tajbin ippruvati, kollettivament, il-membri tal-grupp għandu jkollhom l-esperjenza tal-għotja ta' pariri etiċi lill-fassala tal-politiki, li jkunu kisbuha minn firxa wiesgħa ta' Stati Membri, kemm fil-livell Ewropew kif ukoll f'dak internazzjonali.

               (e)

               Il-grupp għandu jinkludi membri li jkollhom l-esperjenza f'korpi bħalma huma kunsilli u kumitati konsultattivi, konsulenti ta' gvernijiet, kunsilli nazzjonali dwar l-etika, universitajiet u istituti ta' riċerka. Jista' jkun ta' ġid għall-grupp jekk jiġu inklużi membri li jkunu kisbu l-esperjenza tagħhom f'aktar minn pajjiż wieħed, u membri li jkunu ġejjin minn pajjiżi barra l-Unjoni Ewropea.

         7.   L-għażla tal-membri tal-GEE se ssir fuq il-bażi ta' sejħa miftuħa għall-espressjonijiet ta' interess li tispeċifika kif għandha timtela l-applikazzjoni. Il-Kummissjoni għandha tippubblika s-sejħa fis-sit web Europa. Għandu jkun hemm ippubblikata wkoll ħolqa bejn ir-Reġistru tal-esperti tal-Kummissjoni, u entitajiet oħrajn simili (“ir-reġistru tal-gruppi esperti”) u s-sit web Europa.
   8.   In-nominazzjonijiet jistgħu jiġu ppreżentati dment li l-innominat isegwi l-mod preskritt biex wieħed jimla u jressaq l-applikazzjoni tiegħu.
   9.   Il-Kummissjoni għandha tippubblika l-lista tal-membri tal-GEE fir-Reġistru tal-gruppi esperti.
   10.   Il-kandidati addattati li ma jinħatrux skont il-paragrafu 2 ta' dan l-Artikolu, għandhom jitpoġġew fuq lista ta' riżerva. Il-President tal-Kummissjoni jista' jaħtar il-membri minn din il-lista ta' riserva.
   11.   F'każ li membru ma jibqax kapaċi jikkontribwixxi b'mod effettiv għall-ħidma tal-GEE, jew jirriżenja, jew ma jikkonformax mal-kundizzjonijiet stipulati fl-Artikolu 339 tat-Trattat dwar il-Funzjonament tal-Unjoni Ewropea, il-President tal-Kummissjoni jista' jaħtar membru ieħor minfloku mil-lista ta' riżerva, għall-kumplament taż-żmien tal-kariga tal-membru oriġinali.
   Artikolu 5
   Ħidma
   1.   Id-Direttorat Ġenerali għar-Riċerka u l-Innovazzjoni, b'kooperazzjoni fil-qrib mal-president tal-GEE, ikun responsabbli mill-koordinazzjoni u l-organizzazzjoni tal-ħidma tal-GEE u biex jipprovdilu s-Segretarjat.
   2.   Il-membri tal-GEE għandhom jeleġġu president u viċipresident minn fosthom permezz ta' votazzjoni b'maġġoranza sempliċi, li jservu tul il-kariga tal-grupp.
   3.   Il-membri tal-GEE u l-esperti mistiedna, għandhom jikkonformaw mal-obbligi tas-segretezza professjonali stabbiliti fit-Trattati u fir-regoli ta' implimentazzjoni tagħhom, kif ukoll mar-regoli tal-Kummissjoni dwar is-sigurtà fir-rigward tal-protezzjoni tal-informazzjoni kklassifikata tal-UE, stabbiliti fid-Deċiżjonijiet tal-Kummissjoni (UE, Euratom) 2015/443 (3) u (UE, Euratom) 2015/444 (4). F'każ li dawn l-obbligi ma jiġux irrispettati, il-Kummissjoni tista' tieħu l-miżuri xierqa kollha.
   4.   Il-Kummissjoni trid tkun taqbel mal-Programm ta' Ħidma tal-GEE li jista' jkun jinkludi l-analiżijiet etiċi li jissuġġerixxi fuq l-inizjattiva tiegħu l-GEE. Kull talba ta' analiżi etika għandha tinkludi l-parametri tal-analiżi mitluba. Meta titlob parir mingħand il-GEE, il-Kummissjoni għandha tistabbilixxi limitu ta' żmien li fih għandu jingħata l-parir.
   5.   L-Opinjonijiet tal-GEE għandu jkun fihom sett ta' rakkomandazzjonijiet. Dawn għandhom ikunu bbażati fuq għarfien ġenerali tal-attwalitajiet l-aktar riċenti fix-xjenzi u fit-teknoloġiji kkonċernati u fuq analiżi dettaljata tal-kwistjonijiet etiċi rilevanti. Is-servizzi rilevanti tal-Kummissjoni għandhom jintgħarrfu bir-rakkomandazzjonijiet tal-GEE.
   6.   Il-GEE għandu jaħdem b'mod kolleġjali, billi jfittex li jasal għal kunsens fost il-membri. Il-GEE għandu jadotta r-Regoli ta' Proċedura tiegħu abbażi tar-Regoli ta' Proċedura standard għall-gruppi ta' esperti bil-qbil tar-rappreżentant tal-Kummissjoni. Il-proċeduri tal-ħidma għandhom jippruvaw jassiguraw li kull membru jkollu parti attiva fl-attivitajiet tal-grupp.
   7.   Il-laqgħat tal-GEE normalment għandhom isiru fl-uffiċċji tal-Kummissjoni skont il-modalitajiet u l-kalendarju stabbiliti mill-Kummissjoni. Il-GEE għandu jiltaqa' mill-inqas sitt darbiet matul perjodu ta' 12-il xahar u dan jinvolvi tnax-il jum ta' xogħol fis-sena. Jistgħu jiġu organizzati aktar laqgħat meta jkun hemm bżonn, bi qbil mar-rappreżentant tal-Kummissjoni.
   Bl-iskop li jitħejjew l-analiżijiet tal-GEE, u fil-limiti tar-riżorsi disponibbli, ir-rappreżentant tal-Kummissjoni jista':

               —

               jistieden lill-esperti u lir-rappreżentanti tal-NGOs jew ta' organizzazzjonijiet rappreżentattivi rilevanti, meta dan ikun jixraq, għal skambju ta' fehmiet fuq bażi ad hoc; ir-rappreżentant tal-Kummissjoni jista' wkoll jistieden xi esperti esterni biex jieħdu sehem fil-ħidma tal-GEE fuq bażi ad hoc u temporanja, jekk iqis li dan ikun meħtieġ biex jiġi ttrattat spettru wiesa' ta' kwistjonijiet etiċi li jkunu marbutin mal-avvanzi fix-xjenza u fit-teknoloġiji l-ġodda;

               —

               jagħti bidu għal studji biex tinġabar l-informazzjoni xjentifika u teknika kollha meħtieġa;

               —

               jippermetti li jiġu stabbiliti gruppi ta' ħidma li jiddiskutu kwistjonijiet speċifiċi;

               —

               jistabbilixxi kuntatti mill-qrib mar-rappreżentanti tad-diversi korpi tal-etika fl-Istati Membri u f'pajjiżi terzi.

         Barra minn hekk, il-Kummissjoni għandha torganizza diskussjoni pubblika biex tippromwovi d-djalogu u tiżdied it-trasparenza fuq kull Opinjoni li jipproduċi l-GEE. Il-GEE għandu jistabbilixxi kuntatti mill-qrib mad-dipartimenti tal-Kummissjoni involuti fil-kwistjonijiet li jkun qed jaħdem fuqhom il-Grupp.
   8.   Il-Grupp għandu jagħmel ħiltu biex jilħaq kunsens. Madankollu, meta Opinjoni ma tiġix adottata b'mod unanimu, għandha tkun tinkludi kull perspettiva diverġenti (bħala “opinjoni ta' minoranza”) u l-ismijiet tal-Membri li jaqblu ma' din il-perspettiva. L-Opinjoni għandha tintbagħat lill-President tal-Kummissjoni jew lil xi rappreżentant li jintgħażel mill-President. Kull Opinjoni għandha tiġi ppubblikata minnufih u tintbagħat lill-Parlament Ewropew u lill-Kunsill tal-Unjoni Ewropea malli tiġi adottata.
   9.   Jekk iċ-ċirkostanzi tax-xogħol jeħtieġu li parir dwar suġġett partikolari jingħata aktar malajr milli tippermetti l-adozzjoni ta' Opinjoni, jistgħu jingħataw Dikjarazzjonijiet qosra jew forom oħra ta' analiżi, li, jekk ikun hemm bżonn, wara jkunu segwiti minn analiżi aktar dettaljata fil-forma ta' Opinjoni, filwaqt li jkun żgurat li tkun rispettata t-trasparenza, kif għandha tkun għal kull Opinjoni oħra. Id-dikjarazzjonijiet jiġu ppubblikati u jitpoġġew fis-sit web tal-GEE. Bħala parti mill-Programm ta' Ħidma tiegħu, il-GEE, bil-qbil tar-rappreżentant tal-Kummissjoni, jista', jekk iqis li dan ikun meħtieġ, jaġġorna Opinjoni.
   10.   Id-diskussjonijiet tal-GEE għandhom jibqgħu kunfidenzjali. Bi ftehim mar-rappreżentant tal-Kummissjoni, il-grupp jista', b'maġġoranza sempliċi tal-membri tiegħu, jiddeċiedi li jiftaħ id-deliberazzjonijiet tiegħu għall-pubbliku.
   11.   Id-dokumenti rilevanti kollha li jkollhom rabta mal-attivitajiet tal-GEE (bħall-aġendi, il-minuti, l-Opinjonijiet u s-sottomissjonijiet tal-parteċipanti) għandhom ikunu disponibbli, jew fir-Reġistru tal-gruppi tal-esperti jew permezz ta' ħolqa bejn ir-Reġistru u sit web imtella' apposta. F'każijiet eċċezzjonali, meta l-iżvelar ta' dokument jitqies li jdgħajjef il-ħarsien tal-interess pubbliku jew privat kif inhu ddefinit fl-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (5), jistgħu ma jiġux ippubblikati xi dokumenti.
   12.   Qabel tmiem il-mandat tal-GEE, għandu jinkiteb rapport taħt ir-responsabbiltà tal-president, dwar l-attivitajiet tal-Grupp. Ir-rapport għandu jiġi ppubblikat u trażmess skont il-modalitajiet stabbiliti fil-paragrafu 11.
   Artikolu 6
   Spejjeż tal-laqgħat
   1.   Il-parteċipanti fl-attivitajiet tal-GEE ma jitħallsux tas-servizzi tagħhom.
   2.   L-ispejjeż tal-ivvjaġġar u tal-għajxien li jġarrbu l-parteċipanti fl-attivitajiet tal-grupp għandhom jiġu rimborżati mill-Kummissjoni skont id-dispożizzjonijiet fis-seħħ.
   3.   Dawk l-ispejjeż għandhom jitħallsu lura fil-limiti tal-approprjazzjonijiet disponibbli, allokati skont il-proċedura annwali għall-allokazzjoni tar-riżorsi.
   Artikolu 7
   Dispożizzjonijiet finali
   Din id-Deċiżjoni tiġi ppubblikata f'Il-Ġurnal Uffiċjali tal-Unjoni Ewropea u tidħol fis-seħħ fil-jum ta' wara l-pubblikazzjoni tagħha. Id-Deċiżjoni 2010/1/UE hija b'dan imħassra.

      Magħmul fi Brussell, l-25 ta' Mejju 2016.

            Għall-Kummissjoni

            Il-President

         Jean-Claude JUNCKER

      (1)  Deċiżjoni tal-Kummissjoni 2010/1/UE tat-23 ta' Diċembru 2009 dwar it-tiġdid tal-mandat tal-Grupp Ewropew dwar l-Etika fix-Xjenza u t-Teknoloġiji l-Ġodda (ĠU L 1, 5.1.2010, p. 8).

      (2)  Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dik id-dejta (ĠU L 8, 12.1.2001, p. 1).

      (3)  Id-Deċiżjoni tal-Kummissjoni (UE, Euratom) 2015/443 tat-13 ta' Marzu 2015 dwar is-Sigurtà fil-Kummissjoni (ĠU L 72, 17.3.2015, p. 41).

      (4)  Id-Deċiżjoni tal-Kummissjoni (UE, Euratom) 2015/444 tat-13 ta' Marzu 2015 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 72, 17.3.2015, p. 53).

      (5)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 43).


title: 2010/310/: Deċiżjoni tal-Kunsill tat- 3 ta’ Ġunju 2010 li taħtar membru Pollakk tal-Kumitat tar-Reġjuni

text:
               8.6.2010

               MT

               Il-Ġurnal Uffiċjali tal-Unjoni Ewropea

               L 140/25

         DEĊIŻJONI TAL-KUNSILL
   tat-3 ta’ Ġunju 2010
   li taħtar membru Pollakk tal-Kumitat tar-Reġjuni
   (2010/310/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Pollakk,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/EU u 2010/29/EU li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015 (1).

               (2)

               Post ta’ membru fil-Kumitat tar-Reġjuni sar vakanti wara t-tmiem tal-mandat tas-Sur Jan KOZŁOWSKI, membru tal-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Il-persuna li ġejja hija b’dan maħtura fil-Kumitat tar-Reġjuni bħala membru għall-bqija tal-mandat attwali, li jiskadi fil-25 ta’ Jannar 2015:
   Is-Sur Mieczysław STRUK, marszałek województwa pomorskiego.
   Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fil-Lussemburgu, it-3 ta’ Ġunju 2010.

            Għall-Kunsill

            Il-President

         A. PÉREZ RUBALCABA

      (1)  ĠU L 348, 29.12.2009, p. 22 u ĠU L 12, 19.1.2010, p. 11.


title: 2013/591/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/276

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2011
   (2013/591/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013.(05753/2013 — C7-0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jistabbilixxi l-Aġenzija Ewropea dwar is-Sigurtà tan-Networks u l-Informazzjoni (4), u b’mod partikulari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ Qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0100/2013),

               1.

               Japprova l-għeluq tal-kontijiet tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2011;

               2.

               Jagħti istruzzjonijiet lill-President tiegħu sabiex jgħaddi din id-Deciżjoni lid-Direttur Eżekuttiv tal-Aġenzija Ewropea dwar is-Sigurtà tan-Networks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (Serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 135.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 77, 13.3.2004, p. 1.

      (5)  ĠU L 357, 31.12.2002, p. 72.